Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VI:Zoznam uvedený v článku 23 Aktu o pristúpení: prechodné opatrenia Bulharsko - 10.Životné prostredie - B.Nakladanie s odpadmi



Úradný vestník L 157 , 21/06/2005 S. 0293 - 0297



B. NAKLADANIE S ODPADMI 1. 31993 R 0259: nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1) v naposledy zmenené a doplnené predpisom: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 31. decembra 2014 sa budú všetky zásielky odpadov do Bulharska, ktoré sú určené na zhodnotenie a ktoré sú uvedené v prílohe II k nariadeniu (EHS) č. 259/93, oznamovať príslušným orgánom a spracovávať v súlade s ustanoveniami článkov 6, 7 a 8 nariadenia. b) Odchylne od článku 7 ods. 4 nariadenia (EHS) č. 259/93 môžu príslušné bulharské orgány do 31. decembra 2009 vzniesť námietky proti zásielkam nasledujúcich odpadov určených na zhodnotenie v Bulharsku v súlade s dôvodmi na vznesenie námietok ustanovenými v článku 4 ods. 3. Tieto zásielky podliehajú ustanoveniam článku 10 nariadenia. AA. ODPADY OBSAHUJÚCE KOVY - AA 090 Odpad a zvyšky arzénu - AA 100 Odpad a zvyšky ortuti - AA 130 Roztoky z morenia kovov AB. ODPADY OBSAHUJÚCE NAJMÄ ANORGANICKÉ ZLOŽKY, KTORĖ MÔŽU OBSAHOVAŤ KOVY A ORGANICKÉ MATERIÁLY AC. ODPADY OBSAHUJÚCE NAJMÄ ORGANICKÉ ZLOŽKY, KTORĖ MÔŽU OBSAHOVAŤ KOVY A ANORGANICKÉ MATERIÁLY - AC 040 Kaly olovnatého benzínu - AC 050 Kvapaliny na prenos tepla - AC 060 Hydraulické kvapaliny - AC 070 Brzdové kvapaliny - AC 080 Nemrznúce kvapaliny - AC 110 Fenoly a zlúčeniny fenolov vrátane chlórofenolu vo forme kvapalín alebo kalov - AC 120 Polychlórované naftalény - AC 150 Chlórofluorokarbóny - AC 160 Halóny - AC 190 Odletky - ľahká frakcia vznikajúca pri šrotovaní automobilov - AC 200 Organické zlúčeniny fosforu - AC 230 Halogénované alebo nehalogénované bezvodé destilačné zvyšky zo spracovania organických rozpúšťadiel s cieľom ich ďalšieho použitia - AC 240 Odpad vznikajúci pri výrobe alifatických halogénovaných uhľovodíkov (napr. chlórmetánov, dichlóretánu, vinylchloridu, vinylidénchloridu, alylchloridu a epichlórhydrínu) - AC 260 Tekutý maštaľný hnoj, fekálie AD. ODPAD, KTORÝ MÔŽE OBSAHOVAŤ BUĎ ANORGANICKÉ, ALEBO ORGANICKÉ ZLOŽKY - AD 010 Odpad z výroby a prípravy farmaceutických výrobkov Odpad, ktorý obsahuje, skladá sa alebo je kontaminovaný niektorou z nasledujúcich látok: - AD 040 Anorganické kyanidy okrem zvyškov obsahujúcich drahé kovy v tuhej forme s nepatrnými množstvami anorganických kyanidov - AD 050 Organické kyanidy - AD 060 Odpadové zmesi olej/voda, uhľovodíky/voda, emulzie - AD 070 Odpad z výroby, prípravy a použitia tlačiarenských farieb, farbív, pigmentov, náterových farieb, lakov a fermeží - AD 150 Prirodzene sa vyskytujúci organický materiál používaný ako filtračné médium (napr. biofiltre) - AD 160 Komunálny odpad/odpad z domácností Táto lehota sa môže predĺžiť najdlhšie do 31. decembra 2012 podľa postupu vymedzeného v článku 18 smernice Rady 75/442/EHS z 15. júla 1975 [9] o odpadoch zmenenej a doplnenej smernicou Rady 91/156/EHS [10]. c) Odchylne od článku 7 ods. 4 nariadenia (EHS) č. 259/93 môžu príslušné bulharské orgány do 31. decembra 2009 vzniesť námietky proti zásielkam odpadov do Bulharska, ktoré sú určené na zhodnotenie a ktoré sú uvedené v prílohe IV k nariadeniu, ako aj proti zásielkam odpadov, ktoré sú určené na zhodnotenie a ktoré nie sú uvedené v prílohách k nariadeniu v súlade s dôvodmi ustanovenými v článku 4 ods. 3 nariadenia. d) Odchylne od článku 7 ods. 4 nariadenia (EHS) č. 259/93 vznesú príslušné bulharské orgány námietky proti zásielkam odpadov určených na zhodnotenie, ktoré sú uvedené v prílohách II, III a IV k nariadeniu, a proti zásielkam odpadov určených na zhodnotenie, ktoré nie sú uvedené v týchto prílohách, ktoré sú určené do zariadenia, na ktoré sa vzťahuje dočasná výnimka z niektorých ustanovení smernice Rady 96/61/ES z 24. septembra 1996 o integrovanej prevencii a kontrole znečisťovania životného prostredia [11] alebo smernice Európskeho parlamentu a Rady 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení [12] počas doby, počas ktorej sa na toto zariadenie vzťahuje táto dočasná výnimka. 2. 31994 L 0062: smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10) naposledy zmenená a doplnená predpisom: - 32004 L 0012: smernica Európskeho parlamentu a Rady 2004/12/ES z 11.2.2004 (Ú. v. EÚ L 47, 18.2.2004, s. 26). a) Odchylne od článku 6 ods. 1 písm. a) smernice 94/62/ES dosiahne Bulharsko do 31. decembra 2011 ciele celkového zhodnocovania alebo spaľovania v spaľovniach s energetickým zhodnocovaním v súlade s týmito čiastkovými cieľmi: - 35 % hmotnosti do 31. decembra 2006, 39 % pre rok 2007, 42 % pre rok 2008, 46 % pre rok 2009 a 48 % pre rok 2010. b) Odchylne od článku 6 ods. 1 písm. b) smernice 94/62/ES dosiahne Bulharsko do 31. decembra 2014 ciele celkového zhodnocovania alebo spaľovania v spaľovniach s energetickým zhodnocovaním v súlade s týmito čiastkovými cieľmi: - 50 % hmotnosti pre rok 2011, 53 % pre rok 2012 a 56 % pre rok 2013. c) Odchylne od článku 6 ods. 1 písm. c) smernice 94/62/ES dosiahne Bulharsko do 31. decembra 2009 recyklačný cieľ pre plasty v súlade s týmito čiastkovými cieľmi: - 8 % hmotnosti do 31. decembra 2006, 12 % pre rok 2007 a 14,5 % pre rok 2008. d) Odchylne článku 6 ods. 1 písm. d) smernice 94/62/ES dosiahne Bulharsko do 31. decembra 2014 celkový recyklačný cieľ v súlade s týmito čiastkovými cieľmi: - 34 % hmotnosti do 31. decembra 2006, 38 % pre rok 2007, 42 % pre rok 2008, 45 % pre rok 2009, 47 % pre rok 2010, 49 % pre rok 2011, 52 % pre rok 2012 a 54,9 % pre rok 2013. e) Odchylne od článku 6 ods. 1 písm. e) bodu i) smernice 94/62/ES dosiahne Bulharsko do 31. decembra 2013 recyklačný cieľ pre sklo v súlade s týmito čiastkovými cieľmi: - 26 % hmotnosti do 31. decembra 2006, 33 % pre rok 2007, 40 % pre rok 2008, 46 % pre rok 2009, 51 % pre rok 2010, 55 % pre rok 2011 a 59,6 % pre rok 2012. f) Odchylne od článku 6 ods. 1 písm. e) bodu iv) smernice 94/62/ES dosiahne Bulharsko do 31. decembra 203 recyklačný cieľ pre plasty, pričom sa berie do úvahy výlučne materiál, ktorý je recyklovaný späť na plast, v súlade s týmito čiastkovými cieľmi: - 17 % hmotnosti pre rok 2009, 19 % pre rok 2010, 20 % pre rok 2011 a 22 % pre rok 2012. 3. 31999 L 0031: smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1), zmenená a doplnená predpisom: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). Odchylne od článku 5 ods. 3 písm. a) a b) a prílohy I bodu 2 druhej zarážky k smernici 1999/31/ES a bez toho, aby bol dotknutý článok 6 písm. c) bod ii) smernice a smernica Rady 75/442/EHS z 15. júla 1975 o odpadoch [13], sa požiadavky na kvapalný, korozívny a oxidačný odpad a pokiaľ ide o prevenciu, aby sa povrchové vody nedostávali do odpadu uloženého na skládke sa neuplatňujú na týchto 14 existujúcich zariadení do 31. decembra 2014: 1. "Polimeri" nádrž na trosku, Varna, Devnja; 2. "Solvej Sodi", "Deven" a "Agropolichim" kombinovaná nádrž na trosku a popol, Varna, Devnja v obci Varna; 3. TPP "Varna" nádrž na popol, Varna, Beloslav; 4. "Sviloza" nádrž na popol, Veliko Tărnovo, Svištov; 5. TPP v "Zacharni zavodi" nádrži na popol, Veliko Tărnovo, Gorna Orjachovica; 6. "Vidachim v likvidacija" nádrž na popol, Vidin, Vidin; 7. "Toplofikacia-Ruse" TPP "Ruse-Iztok" nádrž na popol, Ruse, Ruse; 8. TPP "Republika", "COF-Pernik" a "Kremikovci-Rudodobiv" nádrž na popol, Pernik, Pernik; 9. "Toplofikacija Pernik" a "Solidus" Pernik nádrž na popol, Pernik, Pernik; 10. TPP "Bobov dol" nádrž na popol, Kjustendil, Bobov dol; 11. "Brikel" nádrž na popol, Stara Zagora, Galabovo; 12. "Toplofikacija Sliven" nádrž na popol, Sliven, Sliven; 13. TPP "Marica 3" nádrž na popol, Chaskovo, Dimitrovgrad; 14. TPP "Marica 3" nádrž na popol, Chaskovo, Dimitrovgrad. Bulharsko zabezpečí postupné zníženie odpadu ukladaného na týchto 14 existujúcich nevyhovujúcich zariadeniach v súlade s týmito ročnými maximálnymi množstvami: - do 31. decembra 2006: 3020000 ton; - do 31. decembra 2007: 3010000 ton; - do 31. decembra 2008: 2990000 ton; - do 31. decembra 2009: 1978000 ton; - do 31. decembra 2010: 1940000 ton; - do 31. decembra 2011: 1929000 ton; - do 31. decembra 2012: 1919000 ton; - do 31. decembra 2013: 1159000 ton; - do 31. decembra 2014: 1039000 ton. 4. 32002 L 0096: smernica Európskeho parlamentu a Rady 2002/96/ES z 27. januára 2003 o odpade z elektrických a elektronických zariadení (OEEZ) (Ú. v. EÚ L 37, 13.2.2000, s. 24) zmenená a doplnená predpisom: - 32003 L 0108: smernica Európskeho parlamentu a Rady 2003/108/ES z 8.12.2003 (Ú. v. EÚ L 345, 31.12.2003, s. 106). Odchylne od článkov 5 ods. 5 a 7 ods. 2 smernice 2002/96/ES dosiahne Bulharsko podiel separovaného zberu priemerne aspoň štyri kilogramy OEEZ na obyvateľa za rok zo súkromných domácností, mieru zhodnotenia a opätovné použitie a recykláciu súčiastok, materiálov a látok do 31. decembra 2008. [9] Ú. v. ES L 194, 25.7.1975, s. 39. Smernica naposledy zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1). [10] Ú. v. ES L 78, 26.3.1991, s. 32. [11] Ú. v. ES L 257, 10.10.1996, s. 26. [12] Ú. v. ES L 309, 27.11.2001, s. 1. Smernica naposledy zmenená a doplnená Aktom o pristúpení z roku 2003 (Ú. v. EÚ L 236, 23.9.2003, s. 33). [13] Ú. v. ES L 194, 25.7.1975, s. 39. Smernica zmenená a doplnená smernicou 91/156/ES a naposledy zmenená a doplnená nariadením (ES) č. 1882/2003 (Ú. v. ES L 284, 31.10.2003, s. 1). --------------------------------------------------